section_heading: O klubu
paragraph_text: Naselje Ciglenica je do 1970.-ih bila dio naseljenog mjesta Mikleuška, većinom naseljena Talijanima.<ref> skkciglenica.hr, Ciglenica, pristupljeno 26. listopada 2019.  Kuglanje u naselju je počelo oko 1920. godine, te je izgrađen zemljani teren za kiuglanje. Sljedeće je 1960. godine izgrađena betonska staza za kuglanje, koju su napravili djelatnici poduzeća "Naftaplin". 1964. godine je u Ciglenici otvorena kuglana te je osnovan Kuglački klub "Bratstvo", koji je postao članom Kutinskog saveza te se natjecao s klubovima iz Kutine, Siska, Novske, Garešnice i Popovače. Igralo se po "narodnom načinu". 1967. godine je došlo do urušavanja kuglane u Kutini, te je došlo do zamiranja kuglačkih aktivnosti i saveza. Klub je nastavio rekreativno djelovati, igrane su prijateljske utakmice, a lokalnu kuglanu su koristile i radne organizacije. <br> 1980. godine je otvoren "Dom sportova" u Kutini u čijem je sklopu bila i šestostazna kuglana, te su opet počela ligaška natjecanja, ovaj put po "međunarodnom (klasičnom) načinu", te je formirana "Općinska liga Kutina" u kojoj se "Bratstvo" pretežno natjecalo do početka 1990.-ih. <br> 1993. godine dolazi do promjene naziva kluba te "Bratstvo" u Športski kuglački klub "Ciglenica". U registar udruga klub je uveden 1998. godine. <br> Do sezone 2005./06. klub se uglavnom natjecao u ''"3. HKL Sjever - zona Bjelovar / Sisak", a kasnije pretežno u "2. HKL - Sjever"''. U sezoni 2018./19. klub je bio sudionik ''"1. HKL - Sjever"''. <br> Klub svoje ligaške utakmice igra u Kutini, uz nekoliko sezona u Novskoj. U sezoni 2018./19. klub je koristio kuglanu u Sisku.